钦定古今图书集成/明伦汇编/官常典/第737卷 > 张岵
## 钦定古今图书集成/明伦汇编/官常典/第737卷 > 张岵

按《宁海县志》：“岵，字原望，理嶴人。洪武乙丑进士，任河
南道监察御史。丁父母忧，庐墓家居。闻建文祚移，方
孝孺祸惨，遂书于家九思堂，有‘君亡臣子岂有身’之
句，自溺双溪斗岩潭而卒。”《方逊志集》云：“与予交者，原
望质而通，和而直，善士也。”郭士渊亦称原望忠恕谦
谦，有古君子风。兄弟五人皆坐方氏党，编发边卫。